એમાં કોઈ શંકા નથી કે મધર ટેરેસાએ તેમની એવી મજબૂત છબિ બનાવી લીધી હતી કે તેમને ગરીબોના મસીહા તરીકે આજે પણ માનવામાં આવે છે. રાજકારણી અરવિંદ કેજરીવાલથી માંડીને અભિનેત્રી દિયા મિર્ઝા સહિતના લોકો તેમના પ્રભાવ હેઠળ છે. મુખ્યત્વે માધ્યમોમાં કોન્વેન્ટ સ્કૂલોમાંથી બહાર પડેલા લોકો હાવિ હોવાથી તેમજ આંતરરાષ્ટ્રીય માધ્યમોમાં ખ્રિસ્તીઓનું પ્રભુત્વ હોવાથી આ છબિ સરળતાથી સર્જાઈ છે. પરંતુ જ્યારે મધર ટેરેસાને સંત જાહેર કરવાના હતા ત્યારે અને તે પહેલાં પણ આ જ આંતરરાષ્ટ્રીય સ્તરે તેમના કરતૂતોનો પર્દાફાશ થયેલો છે પરંતુ ભારતીય માધ્યમોમાં તેને સિફતપૂર્વક છુપાવી દેવાયાં હતાં.